CELEX: 62019CN0364
Language: mt
Date: 2019-05-07 00:00:00
Title: Kawża C-364/19: Talba għal deċiżjoni preliminari mressqa mit-Tribunalul Galați (Ir-Rumanija) fis-7 ta’ Mejju 2019 — XU et vs SC Credit Europe Ipotecar IFN SA u Credit Europe Bank

26.8.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 288/19
            
         
      Talba għal deċiżjoni preliminari mressqa mit-Tribunalul Galați (Ir-Rumanija) fis-7 ta’ Mejju 2019 — XU et vs SC Credit Europe Ipotecar IFN SA u Credit Europe Bank
      (Kawża C-364/19)
      (2019/C 288/25)
      Lingwa tal-kawża: ir-Rumen
      
         Qorti tar-rinviju
      
      Tribunalul Galați
      
         Partijiet fil-kawża prinċipali
      
      
         Rikorrenti: XU, YV, ZW, AU, BZ, CA, DB, EC
      
         Konvenuti: SC Credit Europe Ipotecar IFN SA u Credit Europe Bank NV
      
         Domandi preliminari
      
      
                  1)
               
               
                  L-Artikolu 1(2) u l-Artikolu 4(2) tad-Direttiva 93/13 (1), kif ġew analizzati fis-sentenza tal-20 ta’ Settembru 2017, Andriciuc et, C-186/16, EU:C:2017:703, għandhom jiġu interpretati fis-sens li l-qorti nazzjonali għandha, fil-preżenza ta’ klawżola dwar ir-riskju tal-kambju li tirrifletti dispożizzjoni nazzjonali, tanalizza bi prijorità r-rilevanza tal-projbizzjoni prevista fl-Artikolu 1(2) tad-Direttiva, jew tanalizza l-osservanza mill-professjonist tal-obbligu ta’ informazzjoni li huwa rregolat mill-Artikolu 4(2) tad-Direttiva, mingħajr ma twettaq analiżi minn qabel tad-dispożizzjonijiet tal-Artikolu 1(2) tad-Direttiva?
               
            
                  2)
               
               
                  L-Artikolu 1(2) u l-Artikolu 4(2) tad-Direttiva 93/13 għandhom jiġu interpretati fis-sens li, fil-każ ta’ nuqqas ta’ twettiq ta’ obbligu li l-konsumatur jiġi informat, qabel il-konklużjoni tal-kuntratt ta’ kreditu, il-professjonist jista’ jinvoka d-dispożizzjonijiet tal-Artikolu 1(2) tad-Direttiva, b’tali mod li l-klawżola kuntrattwali dwar ir-riskju tal-kambju, li tirrifletti dispożizzjoni nazzjonali, tiġi eskluża mill-analiżi tan-natura inġusta?
               
            
         (1)  Direttiva tal-Kunsill 93/13/KEE tal-5 ta’ April 1993 dwar klawżoli inġusti f’kuntratti mal-konsumatur (ĠU Edizzjoni Speċjali bil-Malti, Kapitolu 15, Vol. 2, p. 288).